**Ալֆորվիլլում Հայոց ցեղասպանության հուշարձանի ռմբակոծումը** կատարվել է մի խումբ վարձու մարդասպանների կողմից՝ «Գորշ գայլեր» կամզակերպության անդամ Աբդուլահ Չաթլիի գլխավորությամբ և վճարվել է Թուրքական ազգային հետախուզական կազմակերպության կողմից։ Այն տեղի է ունեցել 1984 թվականի մայիսի 3-ին Ֆրանսիայի Իլ դը Ֆրանս երկրամասի Վալ դը Մարն դեպարտամենտի Ալֆորվիլլ հայաբնակ քաղաքում։

Հարձակման նպատակն է եղել Հայոց ցեղասպանության զոհերի հիշատակին նվիրված հուշարձանը Էթյեն Դոլե փողոցում, որը բացվել էր 1984 թվականի ապրիլի 24-ին՝ Հայոց ցեղասպանության 69-րդ տարելիցին։ Թուրքական մամուլը դատապարտել է այս հուշարձանը որպես «ատելության հուշարձան»։ 1984 թվականի մայիսի 3-ին՝ բացումից մոտ մեկ շաբաթ անց, հուշարձանի տարածքում երեք ռումբ է պայթել, ինչի հետևանքով 13 մարդ վիրավորվել է, ընդ որում նրանցից երկուսը լուրջ վնասվածքներ են ստացել։ Պայթյունների հետևանքով խաչքարից պատրաստված հուշարձանը խիստ վնասվել է։ Այն ժամանակ Ալֆորվիլլի քաղաքապետ Ջոզեֆ Ֆրանչեսկին, որը նաև հասարակական անվտանգության հարցերով պետական քարտուղարն էր, դատապարտեց այդ հարձակումը։ Ժան Փոփերենը, որը Ֆրանսիայի սոցիալիստական կուսակցության ազգային քարտուղարն էր, նույնպես դատապարտել է հարձակումը և իր համերաշխությունն է հայտնել ֆրանսահայերին։

Հարձակումից անմիջապես հետո հետաքննություն է սկսվել։ Ավելի ուշ թերթերից մեկը հայտնել է, որ հարձակումը կատարվել է Թուրքական ազգային հետախուզական կազմակերպության կամ MİT-ի կողմից։ Հուշարձանի ռմբակոծումը տեղի է ունեցել մի քանի ռմբակոծություններից հետո, որոնք տեղի են ունեցել ամբողջ Ֆրանսիայի որոշ հայկական հաստատությունների և հուշարձանների տարածքներում։ 1983 թվականին ռմբակոծվել էր նաև Ալֆորվիլլի հայկական մշակութային կենտրոնը։

Երկրորդ հարձակումը տեղի է ունեցել 2002 թվականի ապրիլի 13-ի երեկոյան։ Երեք անհայտ անձինք հուշարձանի վրա երեք մոլոտովի կոկտեյլ են նետել՝ պատճառելով լուրջ վնաս։ Հարձակումը տեղի է ունեցել Հայոց ցեղասպանության 87-րդ տարելիցի օրերին։ Ալֆորվիլլի տեղական ոստիկանությունը հետաքննություն է սկսել, սակայն հարձակվողների ինքնությունն այդպես էլ չի հաջողվել բացահայտել։

Տես նաև
-------

* Հակահայկականություն

Ծանոթագրություններ
------------------

1. ↑  Atkins, Stephen E. (2004). *Encyclopedia of modern worldwide extremists and extremist groups / äc Stephen E. Atkins*. Westport, Conn. [u.a.]: Greenwood Press. էջ 110. ISBN 9780313324857.
2. 1 2 3  Grosscup, Beau (1991). *The new explosion of terrorism*. Far Hills, NJ: New Horizon Pr. էջ 297. ISBN 9780882820743. Վերցված է 2012 թ․ դեկտեմբերի 22-ին.
3. 1 2  Ergenekon document reveals MİT’s assassination secrets Արխիվացված Օգոստոս 24, 2008 Wayback Machine, *Today's Zaman*, 19 August 2008
4. 1 2 3 4  Libaridian, the Permanent Peoples' Tribunal ; preface by Pierre Vidal-Naquet ; [edited by Gerard (1985). *A Crime of silence : the Armenian genocide*. London: Zed Books. ISBN 9780862324230. `{{cite book}}`: `|first=` has generic name (օգնություն)CS1 սպաս․ բազմաթիվ անուններ: authors list (link)
5. 1 2 3  British Broadcasting Corporation. Monitoring Service (1984). *Summary of World Broadcasts: Non-Arab Africa, Issues 7631-7657*. Վերցված է 2012 թ․ դեկտեմբերի 22-ին.
6. ↑  Davidian, compiled by David (1989). *Addressing Turkish genocide apologists : [on UNIX UseNet World Wide Computer Network*. Cambridge, Massachusetts: Published by the Social Democratic Party of Armenia. ISBN 9781877935015.
7. ↑  *The Middle East, Issues 111-122*. IC Publications. 1984.
8. ↑  United States. Foreign Broadcast Information Service, United States. Joint Publications Research Service. *Near East/South Asia Report, Issue 84094*.
9. ↑  «Armenian Genocide Monument in French City Damaged». *Asbarez*. Վերցված է 2012 թ․ դեկտեմբերի 26-ին.